laion/Wikipedia-Exotic huggingface dataset:
მოსკოვის ქართული სტამბა

მოსკოვის ქართული სტამბა — მოსკოვის ჯვართამაღლების მონასტრის ქართული სტამბა, რომელიც დააარსა მიტროპოლიტმა ათანასე თბილელმა 1762 წელს. სტამბაში ძირითადად ქართული საეკლესიო-საღვთისმსახურო წიგნები იბეჭდებოდა. 1763 წელს აქ დაისტამბა „დაუჯდომელი“, 1764 წელს — „დავითნი“, 1765 წელს — „სამოციქულო“, 1766 წელს — „სახარება გამოკრებული“, 1767 წელს — „პარაკლისი“, 1768 წელს — „დავითნი“, „ლოცვანი“ და „ჟამნი“. ეს წიგნები გამოირჩევა მაღალმხატვრული ტექნიკური გაფორმებით; ფერადი საღებავებით ნაბეჭდი დეკორატიული თავი ასოები, ორ-, სამოთოლა ყვავილებიან ჩარჩოებში ჩასმული გვერდები, ბიბლიურ პირთა ესტამპები და სხვა მოსკოვის ქართული სტამბაში დაბეჭდილი წიგნების მაღალ საგამომცემლო კულტურაზე მეტყველებს. ათანასე თბილელის გარდა აქ მოღვაწეობდნენ ცნობილი ქართველი მწიგნობრები აბრამ ურიაყოფილი, დიმიტრი ციციშვილი და სხვები. სტამბამ XVIII საუკუნის 70-იან წლებამდე იარსება. გუგუშვილი პ., ქართული წიგნი, 1629-1929, თბ., 1929; კარიჭაშვილი დ., ქართული წიგნის ბეჭდვის ისტორია (XVII-XVIII სს.), თბ., 1929; ჭიჭინაძე ზ., ქართული სტამბა 1627-1916, თბ., 1916; კასრაძე ო., ქართული საბჭოთა ენციკლოპედია, ტ. 7, თბ., 1984. — გვ. 144.
Jetix

JETIX (ჯეტიქსი) — საბავშვო ტელევიზია, რომელიც Fox-Kids-ის მიერ შეიქმნა. ამ უკანასკნელმა ვერ გაუძლო Cartoon Network-ისა და Nickelodeon-ის კონკურენციას, რის გამოც ჩამოყალიბდა ჯეტიქსი, რომლის 74 %-ს Walt Disney Company ფლობდა. ტელეკომპანია მაუწყებლობდა ისეთ ქვეყნებში, როგორებიცაა: აშშ, კანადა, დიდი ბრიტანეთი, საფრანგეთი, გერმანია, ავსტრალია და სხვა. საბოლოოდ, 2010 წლის 10 აგვისტოს ჯეტიქსი Disney Channel-მა ჩაანაცვლა. მას შემდეგ, რაც ტელეარხი დისნეი ჩენელმა ჩაანაცვლა რეიტინგები შესამჩნევად გაიზარდა. თავდაპირველად დისნეი იმ გადაცემების მაუწყებლობას აგრძელებდა რომლებიც მაყურებელმა ჯეტიქსის ეთერში გაიცნო, შემდეგ კი საკუთარი შოუებით ნელ-ნელა სრულიად ჩაანაცვლა ძველი გადაცემები. დისნეი ჩენელის ჰიტებია: ჰანა მონტანა, ზაკი და კოდი, ძმები ჯონასები და მიეცით სონის შანსი. ჯეტიქსის მაუწყებლობის გაჩერების შემდეგ, ზოგი ერთი გადაცემა სხვა საბავშვო ტელეარხებმა შეიძინეს და მაუწყებლობა გააგრძელეს, ერთ-ერთი ასეთი შემთხვევაა ნიკელოდეონის მიერ სერიალი "ტოტალი სპაისი"ს გაგრძელება. საქართველოში Digi TV- ს აქვს პროექტი სახელწოდებით "JETIX, JETIX PLAY და Fox KIDS. " პროექტი შედგებოდა სამი არხიდან (ზემოთ) და მათი გადაცემა IPTV (ინტერნეტ პროტოკოლის ტელევიზია). ასე რომ, ისინი არ არიან გადამდები საკაბელო. სააბონენტო გადასახადი შეადგენს 20 დოლარს 12 თვის განმავლობაში.
შონ პოლი

შონ პოლი დაიბადა იამაიკის დედაქალაქ კინგსტონში. მისი მშობლებიც ნიჭიერი ადამიანები იყვნენ. დედა განთქმული მხატვარი იყო. დედამისი წარმოშობით აფრიკიდან იყო, მამა კი — პორტუგალიიდან. შონ პოლის ოჯახის წევრების უმრავლესობა მოცურავეები იყვნენ. შონიც სპორტზე დადიოდა, კერძოდ წყლის ხელბურთზე. დანსჰოლის სტილის მუსიკის სიყვარული, მისი პირველი სიყვარული იყო. თავიდან მან თავისი მუსიკალური მოღვაწეობა დიჯეობით აიწყო. 2000 წელს მან გამოუშვა პირველი ალბომი — Stage One, რომელიც მთლიანად აქცენტირებული იყო რეგის სტილზე. 2002 წელს გამოვიდა მისი მეორე ალბომი, რომლითაც მან კრიტიკსების სიმპათია დაიმსახურა. ამ ალბომში, რეგისთან ერთად იყო დანსჰოლის ელემენტებიც. 2005 წელს — The Trinity. ამ ალბომით კი მან მთელ მსოფლიოში გაითქვა სახელი. სიმღერა We Be Burnin კი ნამდვილ ჰიტად იქცა. 2009 წლის The Next Thing მისი უახლესი ნამუშეარია.
მოსხები

მოსხები — ისტორიულ სამხრეთ საქართველოში მცხოვრები ერთ-ერთი ძველი ქართველი ტომი. ამ ფორმით ეს სახელი გვხვდება ანტიკური ხანის ავტორებთან (ჰეკატეოს მილეტელიდან, ძვ. წ. VI საუკუნიდან, მოყოლებული). მოსხებს თვლიან ძველ აღმოსავლურ (ასურულ, ურარტულ) წყაროებში მოსხენიებული მუშქების შთამომავლებად და უფრო გვიანდელი მესხების წინაპრებად. მიჩნეულია, რომ მუშქების სამეფოს (ანუ ფრიგიის) დაცემის შემდეგ (ძვ. წ. 676) ამ ტომებმა ჩრდილოეთ-აღმოსავლეთისკენ გადაინაცვლეს და სამხრეთ-დასავლეთ საქართველოში დამკვიდრდნენ. ძვ. წ. V საუკუნეში მოსხები სამხრეთ-აღმოსავლეთ შავიზღვისპირეთის სხვა ტომებთან ერთად (ტიბარენები, მაკრონები, მოსინიკები, მარები) აქემენიდთა სპარსეთის XIX სატრაპიაში შედიოდნენ. მოსხები მონაწილეობდნენ სპარსეთის მეფის ქსერქსეს ლაშქრობაში საბერძნეთზე. ამ დროს ისინი შეიარაღებული ყოფილან მცირე ფარებით და შუბებით (ასევე იყვნენ შეიარაღებული ტიბარენები, მაკრონები და მოსინიკები). მოსხების სახელი ეწოდება, ანტიკური მწერლობის ცნობით, მცირე კავკასიონის ერთ-ერთ განშტოებას („მოსხური მთები“). სტრაბონის (I საუკუნე) ცნობით, კოლხეთის სამეფო მდებარეობდა კავკასიონსა და მოსხურ მთებს შორის. Меликишвили Г. А., К истории древней Грузии, Тб., 1959; მელიქიშვილი გ., ქართული საბჭოთა ენციკლოპედია, ტ. 7, თბ., 1984. — გვ. 146.
მოტო...

მოტო... (ლათ. motor — ამამოძრავებელი) — რთული სიტყვის ნაწილი; ნიშნავს მოტორულს, მოტორიზებულს (მაგ., მოტოკოლონა, მოტოდრომი, მოტორბოლა). ქართული საბჭოთა ენციკლოპედია, ტ. 7, თბ., 1984. — გვ. 146.
მოფიცარი

მოფიცარი — ფეოდალურ საქართველოში სასამართლო პროცესის მონაწილე, რომელიც ფიცით ადასტურებდა სასამართლოსათვის მნიშვნელოვან ფაქტს. უმრავლეს შემთხვევაში მოფიცარი ამაგრებდა სასამართლო პროცესში მხარის სახით მონაწილე პირის ფიცს. მოფიცარი იგივე თანამოფიცარი იყო. თანამოფიცარს, რომელსაც პროცესში მონაწილე მხარე თავისი სურვილით ირჩევდა, „შეუგდებელი“ მოფიცარი ერქვა. სასამართლოს მითითებით შერჩეული თანამოფიცარი კი „შეგდებულ“ მოფიცრად იწოდებოდა. აუცილებელი არ იყო, რომ თანამოფიცარი სადავო ფაქტის თვითმხილველი ყოფილიყო. თანამოფიცრად ჩვეულებრივ ხანშიშესული, ღვთის მორწმუნე და უმწიკვლო სახელის მქონე კაცი უნდა გამოსულიყო. ქალი თანამოფიცრად არ დაიშვებოდა. ნადარეიშვილი გ., ქართული საბჭოთა ენციკლოპედია, ტ. 7, თბ., 1984. — გვ. 147.
თეოლოგია

თეოლოგია, ან ღვთისმეტყველება (ბერძ. θεολογία) — მოძღვრება ღმერთის არსისა და ყოფის შესახებ. ღვთისმეტყველება წარმოიქმნება მხოლოდ ისეთი სწავლების ფარგლებში, როგორიცაა თეიზმი. ამიტომ, თეოლოგიაზე საუბრისას, იგულისხმება აბრაამისეული რელიგიები (იუდაიზმი, ქრისტიანობა და ისლამი). ძველი ტრადიციები, როგორიცაა, მაგალითად, ვედები, აგრეთვე განეკუთვნება თეიზმს. ქრისტიანული თეოლოგიის ძირითად დებულებათა სისტემატიზატორია ნეტარი ავგუსტინე. ↑ თეოლოგია — სამოქალაქო განათლების ლექსიკონი
დეიზმი

დეიზმი (ლათ. deus — „ღმერთი“) — რელიგიურ-ფილოსოფიური მოძღვრება. დეიზმი აღიარებს ღვთის, როგორც სამყაროს პირველმიზეზის არსებობას, მაგრამ (თეიზმის საწინააღმდეგოდ) უარყოფს პერსონიფიცირებულ ღმერთს, გამოცხადებას და ღვთის განგებას და საერთოდ, ყოველგვარ ღვთისმეტყველურ, დოგმატურ მოძღვრებებს. დეისტების უმრავლესობა მიიჩნევს, რომ სამყაროს შექმნის შემდეგ ღმერთი არ ერევა მოვლენათა მსვლელობაში; სხვა დეისტები თვლიან, რომ ღმერთი მაინც ახდენს გავლენას მოვლენებზე, თუმცა ბოლომდე არ მართავს მათ. დეიზმის შიგნით მრავალი მიმართულებაა და მისი საზღვრების ზუსტად დადგენა შეუძლებელია, რადგან თვითონ დეიზმის კონცეპცია არ სთავაზობს მკაცრს კანონებს. ამავდროულად დეიზმი მიიჩნევს, რომ გონება, ლოგიკა და ბუნებაზე დაკვირვება ღვთისა და მისი ნების შეცნობის ერთადერთი გზაა. დეიზმი დიდად აფასებს ადამიანის გონებასა და თავისუფლებას. დეიზმი ცდილობს მეცნიერებისა და ღვთის არსებობის იდეის ჰარმონიაში მოყვანას და არა ღვთისა და მეცნიერების დაპირისპირებას. დეიზმმა დიდი მნიშვნელობა XVII და XVIII საუკუნეებში, განმანათლებლობის ეპოქაში მოიპოვა, განსაკუთრებით ბრიტანეთში, საფრანგეთში, გერმანიასა და აშშ-ში. იგი პოპულარული იყო, ინტელექტუალებში რომლებიც აღზრდილნი იყვნენ, როგორც ქრისტიანები და სწამდათ ერთი ღვთის, მაგრამ არ ემხრობოდნენ ორგანიზებულ რელიგიას და არ სწამდათ ზებუნებრივი მოვლენები, ისეთები როგორებიცაა სასწაული, წმინდა წერილების შეუცდომლობა ან სამება. დეიზმი მოდის ლათინური სიტყვა deus-იდან, რომელიც ლათინურად ღმერთს ნიშნავს. დეისტურ იდეებს გავლენა ჰქონდათ ამერიკული და ფრანგული რევოლუციის რამდენიმე თვალსაჩინო ლიდერზე. ამჟამად არსებობს დეიზმის მათავარი ორი ფორმა: კლასიკური და თანამედროვე დეიზმი. კიკნაძე ზ., „რელიგია“ // „რელიგიები საქართველოში“, თბილისი: სახალხო დამცველის ბიბლიოთეკა, 2008. — გვ. 19-21, ISBN 978-9941-0-0902-0. English Deism: Its Roots and Its Fruits by John Orr (1934) European Thought in the Eighteenth Century by Paul Hazard (1946, English translation 1954) A History of English Thought in the Eighteenth Century by Sir Leslie Stephen, 2 volumes (1876, 3rd ed. 1902) A History of Freethought: Ancient and modern, to the period of the French revolution by John Mackinnon Robertson (1915 The Deist Alliance დაარქივებული 2021-11-30 საიტზე Wayback Machine. A Critical Examination at Deism Center for Reasoned Spirituality დაარქივებული 2018-11-08 საიტზე Wayback Machine. The Origins of English Rationalism Deism დაარქივებული 2008-10-02 საიტზე Wayback Machine. ↑ Thomsett, Michael C. (2011). Heresy in the Roman Catholic Church: A History. McFarland, გვ. 222. ISBN 978-0-7864-8539-0. ციტირების თარიღი: 2013-05-16.  ↑ Wilson, Ellen Judy; Reill, Peter Hanns (2004). Deism. Infobase Publishing. pp. 146–148. ISBN 978-0-8160-5335-3. ციტირების თარიღი: 2013-05-16. ↑ Hardwick, J. Modern Deism. J. Hardwick. დაარქივებულია ორიგინალიდან — 2015-09-08. ციტირების თარიღი: 2010.
თეიზმი

თეიზმი (ბერძ. θεός — „ღმერთი“) — რელიგიური მოძღვრება, რომელიც ათეიზმის საწინააღმდეგოდ მიიჩნევს, რომ არსებობს განსაკუთრებული გონიერი პიროვნება — ღმერთი, რომელმაც შექმნა ქვეყანა და განაგებს მას. ანიმიზმი კიკნაძე ზ., „რელიგია“ // „რელიგიები საქართველოში“, თბილისი: სახალხო დამცველის ბიბლიოთეკა, 2008. — გვ. 19-21, ISBN 978-9941-0-0902-0. Ср. Schaden, «Über den Gegenzatz des theistischen und pantheistischen Standpunkts» (ერლანგენი, 1848); Mayer, «Theismus und Pantheismus» (ფრაიბურგი, 1849);
გიორგი ალექსიძე

გიორგი დიმიტრის ძე ალექსიძე (დ. 7 იანვარი, 1941, თბილისი — გ. 23 ივნისი, 2008, თბილისი) — ქართველი მოცეკვავე, ბალეტმაისტერი, პედაგოგი, საქართველოს სახალხო არტისტი (1989). ბრწყინვალების საპრეზიდენტო ორდენის კავალერი (2021). დაიბადა ცნობილი ქართველი რეჟისორი დიმიტრი ალექსიძის ოჯახში. 1960 წელს დაამთავრა მოსკოვის ქორეოგრაფიული სასწავლებელი (პედაგოგი ა. მესერერი). 1961–1962 წლებში იყო თბილისის ზაქარია ფალიაშვილის სახელობის ოპერისა და ბალეტის თეატრის სოლისტი. 1966 წელს დაამთავრა ლენინგრადის საბალეტმაისტერო განყოფილება (პედაგოგი ა. ლოპუხოვი). ამავე წელს შედგა მისი, როგორც ბალერმაისტერის, დებიუტი ლენინგრადის ფილარმონიაში (ერთაქტიანი ბალეტები რამოს, ბრიტენის, დებიუსის მუსიკაზე). 1966–1974 წლებში ალექსიძემ არაერთი ბალეტი დადგა ლენინგრადის ოპერისა და ბალეტის თეატრში. პარალელურად 1967–1978 წლებში ეწეოდა პედაგოგიურ მღვაწეობას ლენინგრადის კონსერვატორიის საბალეტ-მაისტერო განყოფილებაზე. 1973 წლიდან იყო ზ. ფალიაშვილის სახელობის ოპერისა და ბალეტის თეატრის მთავარი ბალეტმაისტერი, ხოლო 1980–1983 წლებში პერმის პ. ჩაიკოვსკის სახელობის ოპერისა და ბალეტის თეატრის მთავარი ბალეტმაისტერი. 1983–1985 წლებში ლენინგრადში მოღვაწეობდა. იყო ლენინგრადის კონსერვატორიის პედაგოგი (დოცენტი) და საოპერო სტუდიის მთავარი ბალეტმაისტერი. 1985 წლიდან ალექსიძე კვლავ თბილისის ზ. ფალიაშვილის სახელობის ოპერისა და ბალეტის თეატრის მთავარი ბალეტმაისტერია. ბ. კვერნაძის „ბერიკაობა“ (1973); ს. ცინცაძის „ანტიკური ესკიზები“ (1974); ი. ს. ბახის „ჩაკონა“ (1974); ლ. დე ლიბის „კოპელია“ (1975); ს. ცინცაძის „დალი და მონადირე“ (1976); რ. გაბიჩვაძის „მედეა“ (1978); ფ. შოპენის „ვარიაციები მოვარტის თემაზე“ (1975); ი. ფალკოს „ორესტეა (1968, 1973)“; ს. პროკოფიევის „კლასიკური სიმფონია“ (1973, 1974), „უძღები შვილი“ (1978, 1986), „კონკია“ (1980); ა. ვივალდის „წელიწადის დრონი“ (1986); პ. ჩაიკოვსკის „მაკნატუნა“ (1977), „გერია“ (1980, 1986); ა. შნიტკეს „კონექსიონი“; ი. სიბელიუსის „ტუონელის გედი“; გ. ყანჩელის სიმფონია (1989, ცეკვის საერთაშორისო ფესტივალი, მონპელიე, საფრანგეთი); ვ. კახიძის „ამორძალები“ (1990); ს. უბაიდულინას „მერწყულის ერა“ (1991, სანქტ-პეტერბურგის მარიამის თეატრში, პრემიერა გაიმართა გენუაში, დირიჟორი მ. როსტროპოვიჩი); ფ. მანინის „კოლუმბიდან—ბროდვეიმდე“ (1992, 1993, პრემიერა თბილისის ოპერისა და ბალეტის თეტრში); ერთმოქმედებიანი ბალეტები: ბახის, შოპენის, მოცარტის, გლაზუნოვის, დელიბის, სტრავინსკისა და სხვების მუსაკაზე. ცეკვებს დგამს აგრეთვე დრამატულ თეატრებსა და კონოფილმებში. ალექსიძის შემოქმედებისათვის დამახასიათებელია ახალი ქორეოგრაფიული ფორმებისა და სტრუქტურების ძიება კამერული ბალეტების ჟანრში. გუნია ნ., ენციკლოპედია „საქართველო“, ტ. 1, თბ., 1997. — გვ. 105. გარდაიცვალა გიორგი ალექსიძე დაარქივებული 2016-03-06 საიტზე Wayback Machine. , გაზეთი 24 საათი დაარქივებული 2008-09-03 საიტზე Wayback Machine. , რევიუ - 2008-06-23 13:44.; „მხატ“-ში გიორგი ალექსიძეს იხსენებენ[მკვდარი ბმული], ნატა კობიძე; ↑ „პრეზიდენტმა ქორეოგრაფი გიორგი ალექსიძე ბრწყინვალების საპრეზიდენტო ორდენით დააჯილდოვა“. imedinews.ge. 11 მარტი 2021. დაარქივებულია ორიგინალიდან — 28 დეკემბერი 2021. ციტირების თარიღი: 11 თებერვალი, 2022. შეამოწმეთ თარიღის პარამეტრი |access-date=-ში (დახმარება)
მაიორი

მაიორი (ლათ. Maior, ესპ. Mayor) — მაღალი საოფიცრო შემადგენლობის სამხედრო წოდება მრავალი ქვეყნის არმიაში. ტერმინი ნაწარმოებია ლათინური სიტყვიდან „Maior“ (დიდი, უფროსი) და პირველად გამოიყენეს ესპანეთში XVI საუკუნეში რაზმის მეთაურის აღსანიშნავად. ქართულ არმიაში მაიორი კაპიტანზე მაღალი და ვიცე-პოლკოვნიკზე დაბალი სამხედრო წოდებაა. მაიორი წესისამებრ მეთაურობს ბატალიონს. ნატოს ჯარებში მაიორის სამხედრო რანგის კოდირებაა „OF-3“. მაიორი — სამხედრო ენციკლოპედია
ტრირის რომაული ხიდი

ტრირის რომაული ხიდი, მოზელის ხიდი — უძველესი ხიდი გერმანიის ტერიტორიაზე. მდებარეობს ქალაქ ტრირში მდინარე მოზელზე. პირველი რომაული ხიდი მოზელზე იყო ხისა. იგი აუშენებიათ ძვ. წელთაღრიცხით დაახლ. XVII საუკუნეში და წარმოადგენდა ე.წ. ხიმინჯებიან ნაგებობას. ხიდის თარიღის დადგენა 1963 წელს მოხერხდა დენდროქრონოლოგიური გამოკვლევის საფუძველზე. პირველი ქვის ხიდი კი 45 წელს აუგიათ. ხიდის ხიმინჯების ფრაგმენტების დანახვა დღესაც შესაძლებელია. Dehio: Rheinland-Pfalz/Saarland, 2. Aufl., München 1984, გვ. 1052. Heinz Cüppers: Die Trierer Römerbrücken, Mainz 1969, ISBN 3-923319-91-6 Jens Fachbach: Zur Baugeschichte der Trierer Römerbrücke nach 1718, in: Kurtrierisches Jahrbuch 47, 2007, გვ. 383-416. ანტიკური ხიდების სია მოზელის ხიდების სია იუნესკოს მსოფლიო მემკვიდრეობის ძეგლები გერმანიაში მსოფლიო მემკვიდრეობის ძეგლების სია ევროპაში http://www.markaurel.de/roemerbruecke.htm დაარქივებული 2006-05-22 საიტზე Wayback Machine. http://www.trierer-orgelpunkt.de/360roemerbruecke.htm დაარქივებული 2009-05-19 საიტზე Wayback Machine. 360º- რომაული ხიდის პანორამული ხედები
ვიცე-პოლკოვნიკი

ვიცე-პოლკოვნიკი — მაღალი საოფიცრო შემადგენლობის სამხედრო წოდება მრავალი ქვეყნის არმიაში. ქართულ არმიაში ვიცე-პოლკოვნიკი მაიორზე მაღალი და პოლკოვნიკზე დაბალი სამხედრო წოდებაა. ვიცე-პოლკოვნიკი წესისამებრ პოლკის მეთაური ან პოლკოვნიკის მოადგილეა. ნატოს ჯარებში ვიცე-პოლკოვნიკის სამხედრო რანგის კოდირებაა "OF-4". ინგლისურენოვან ქვეყნებში ვიცე-პოლკოვნიკს ეწოდება — ლუტენენტ კოლონელი (lieutenant colonel); გერმანულენოვან ქვეყნებში — ობერსტლოიტნანტი (Oberstleutnant); რუსულენოვან ქვეყნებში — პოდპოლკოვნიკი (подполковник).
სარა ჯესიკა პარკერი

სარა ჯესიკა პარკერი (ინგლ. Sarah Jessica Parker; დ. 25 მარტი 1965, ნელსონვილი, ოჰაიო, აშშ) — ამერიკელი მსახიობი და პროდიუსერი. უმუშავია ტელევიზიაში, კინოში და თეატრში. ყველაზე უკეთ ცნობილია მის მიერ განსახიერებული გაზეთის ავტორის — კერი ბრედშოუს როლისთვის, HBO-ს ტელესერიალში „სექსი დიდ ქალაქში“ (1998—2004), რომელმაც მას ოთხი ოქროს გლობუსის, ორი კინომსახიობთა გილდიის და ორი ემის ჯილდო მოუტანა. ამავე როლს პარკერი განასახიერებს სერიალის სრულმეტრაჟიან ვერსიაში, რომელიც აშშ-ს კინოთეატრებში 2008 წლის 30 მაისს გამოვიდა. სარა ჯესიკა პარკერი კინოფილმების ინტერნეტ-მონაცემთა ბაზაში
დაგლას ჰაიდი

დაგლას ჰაიდი (ინგლ. Douglas Hyde, ირლ. Dubhghlas de hÍde ან მეტსახელად An Craoibhín Aoibhinn; დ. 17 იანვარი, 1860 — გ. 12 ივლისი, 1949) — ინგლისელ-ირლანდიელი ენათმეცნიერი, რომელიც 1938–1945 წლებში ირლანდიის პირველი პრეზიდენტი იყო. მან დააარსა გელური ლიგა, ირლანდიის ერთ-ერთი ყველაზე გავლენიანი კულტურული ორგანიზაცია. ირლანდიური ენის ერთ-ერთი პირველი პროფესორი ირლანდიის ეროვნულ უნივერსიტეტში, ცნობილი პოეტი და ფოლკლორისტი. Biography at Áras an Uachtaráin website Oireachtas Members Database – Profile დაარქივებული 2011-07-21 საიტზე Wayback Machine.
კონსტანტინეს ბაზილიკა

ტრირის კონსტანტინეს ბაზილიკა წარმოადგენდა რომაულ სასახლე–დარბაზს. დარბაზი მოიცავს ანტიკური ხანიდან მემორჩენილ დიდ სივრცეს. ნაგებობის შიდა სივრცის განზომილებები ასეთია; 33 მ. სიმაღლე, სიგრძე 67 მ., სიგანე 27,2. ბაზილიკა შედის იუნესკოს მსოფლიო კულტურის საგანძურის სიაში. 1856 წელს ევანგელისტურ საეკლესიო საზოგადოებას გადაეცა „სამარადჟამოდ“ და მას შემდეგ გამოიყენება ეკლესიად. კასეტოვანი ხის ჭერის ერთი ფრაგმენტი ბაზილიკა და კურფიურსტის სასახლე კურფიურსტის სასახლის გეგმა და ბაზილიკა იუნესკოს მსოფლიო მემკვიდრეობის ძეგლები გერმანიაში მსოფლიო მემკვიდრეობის ძეგლების სია ევროპაში Gerardo Brown-Manrique: Konstantinplatz in Trier. Between Memory and Place. In: Places. Forum of design for the public realm. Vol. 3 (1986), No. 1, S. 31–42 (Digitalisat) – Beitrag zu stadtplanerischen Aspekten mit zahlreichen Abbildungen Eberhard Zahn: Die Basilika in Trier. Rheinisches Landesmuseum, Trier 1991, ISBN 3-923319-18-5 ვიკისაწყობში არის გვერდი თემაზე: კონსტანტინეს ბაზილიკა Konstantinbasilika Trier – interaktives 360°-Panorama, auch in großen Bildformaten Moseltouren-Reiseführer: Römische Palastaula/Konstantinbasilika in Trier Die Orgel der Konstantin-Basilika დაარქივებული 2007-08-21 საიტზე Wayback Machine. Der Trierer Bachchor დაარქივებული 2007-08-13 საიტზე Wayback Machine.
კიმ კეტროლი

კიმ ვიქტორია კეტროლი (ინგლ. Kim Victoria Cattrall; დ. 21 აგვისტო, 1956. უიდნესი, ჩეშირი, ინგლისი) — ანგლო-კანადელი მსახიობი. ქართველი მაყურებლისთვის ყველაზე უკეთ ცნობილია მის მიერ განსახიერებული სამანტა ჯონსის როლისთვის, HBO-ს ტელესერიალში „სექსი დიდ ქალაქში“ (1998—2004) და სერიალის სრულმეტრაჟიან ვერსიაში (2008). მრავალჯერ არის ნომინირებული სხვადასხვა პრესტიჟულ ჯილდოზე. კეტროლის მიერ მოგებულ პრემიებს შორის, არის ორი კინომსახიობთა გილდიის ჯილდო და ერთი ოქროს გლობუსი. კიმ კეტროლი კინოფილმების ინტერნეტ-მონაცემთა ბაზაში
კრისტინ დეივისი

კრისტინ ლანდენ დეივისი (ინგლ. Kristin Landen Davis; ტიტრებში ასევე კრისტინ ლი დეივისი (Kristin Lee Davis); დ. 23 თებერვალი, 1965, ბოულდერი, კოლორადო, აშშ) — ამერიკელი მსახიობი. ნომინიერბულია ოქროს გლობუსის და ემის ჯილდოებზე. ცნობილია მის მიერ განსახიერებული შარლოტ გოლდენბლატის როლისთვის, HBO-ს ტელესერიალში „სექსი დიდ ქალაქში“ (1998—2004) და სერიალის სრულმეტრაჟიან ვერსიაში (2008). კრისტინ დეივისი კინოფილმების ინტერნეტ-მონაცემთა ბაზაში
სინთია ნიქსონი

სინთია ელენ ნიქსონი (ინგლ. Cynthia Nixon; დ. 9 აპრილი, 1966. ნიუ-იორკი, ნიუ-იორკი, აშშ) — ამერიკელი მსახიობი. მოგებული აქვს ტონის და ემის ჯილდოები. ცნობილია იურისტ მირანდა ჰობსის როლისთვის HBO-ს პოპულარულ ტელესერიალში „სექსი დიდ ქალაქში“ (1998—2004) და სერიალის სრულმეტრაჟიან ვერსიაში (2008). სინთია ნიქსონი კინოფილმების ინტერნეტ-მონაცემთა ბაზაში
ტონი (ჯილდო)

ტონი (ინგლ. Tony Award) — პრემიის პოპულარული დასახელება, რომელიც ყოველწლიურად გადაეცემა ამერიკული თეატრის სფეროში მიღწევებისთვის. მათ შორის მიუზიკლებისთვისაც. პრემიის თავდაპირველი დასახელება იყო — Antoinette Perry Award for Excellence in Theatre.
კრის ნოთი

კრისტოფერ დევიდ (კრის) ნოთი (ინგლ. Christopher David (Chris) Noth; დ. 13 ნოემბერი, 1954. მედისონი, უისკონსინი, აშშ) — ამერიკელი კინო-, ტელე- და თეატრის მსახიობი. ნომინირებული იყო ოქროს გლობუსის ჯილდოზე. ცნობილია ორი ყველაზე ხანგრძლივი სატელევიზიო როლისთვის: მაიკ ლოგანი ტელესერიალში „კანონი და წესრიგი“ და მისტერ ბიგი „სექსი დიდ ქალაქში“. კრის ნოთი კინოფილმების ინტერნეტ-მონაცემთა ბაზაში
ლაზიკა

ლაზიკა — ისტორიული მხარე დასავლეთ საქართველოში. ფეოდალური ხანის ეგრისის სამეფოს ერთ-ერთი პროვინცია. მოიცავდა ტერიტორიას მდინარე რიონის ქვემო დინებასა და მდ. ჭოროხის შესართავს შორის. პირველად მოიხსენიება VII საუკუნეში ანონიმური ავტორის „სომხურ გეოგრაფიაში“ ("ლაზივის" სახელწოდებით): პროკოპი კესარიელის მიხედვით, ეს ტერიტორია სრულიად დაუსახლებელი ყოფილა, ხოლო აგათია სქოლასტიკოსი ლაზიკის ტერიტორიაზე ასახელებს ტელეფისის ციხეს. იქვე ყოფილა ქიტროპოლია, თიხის ჭურჭლეულით სავაჭრო ადგილი. VI საუკუნის II ნახევარში ლაზიკაში შენდება ცნობილი ციხე-ქალაქი და საეპისკოპოსო ცენტრი პეტრა. VIII საუკუნიდან ლაზიკის პროვინციის უდიდესი ნაწილი გურიის სახელით მოიხსენიება. მუსხელიშვილი დ., ქართული საბჭოთა ენციკლოპედია, ტ. 6, თბ., 1983. — გვ. 106. ჯავახიშვილი ივ. თხზულებანი თორმეტ ტომად, ტ. 1, თბ., 1979; ლომოური ნ., ეგრისის სამეფოს ისტორია : წარმოქმნიდან ახ. წ. V საუკუნის ბოლომდე, თბილისი: თსუ, 1968. გეორგიკა II, გვ. 127
დეივიდ აიგენბერგი

დეივიდ აიგენბერგი (ინგლ. David Eigenberg; დ. 17 მაისი, 1964. ლონგ აილენდი, ნიუ-იორკი, ნიუ-იორკი, აშშ) — ამერიკელი მსახიობი. ცნობილია მის მიერ განსახიერებული სტივ ბრედის როლისთვის HBO-ს ტელესერიალში „სექსი დიდ ქალაქში“ და ფილმ „გარფილდის“ პერსონაჟის ნერმალის გახმოვანებისთვის. დეივიდ აიგენბერგი კინოფილმების ინტერნეტ-მონაცემთა ბაზაში
ევან ჰენდლერი

ევან ჰენდლერი (ინგლ. Evan Handler; დ. 10 იანვარი, 1961. ქუინსი, ნიუ-იორკი, ნიუ-იორკი, აშშ) — ამერიკელი მსახიობი. უთამაშია ისეთ სიტკომებში, როგორებიცაა „ექვსი ფუტი მიწის ქვეშ“, „კანონი და წესრიგი“, „დასავლეთი ფრთა“, „მაიამის პოლიცია“ და „სექსი დიდ ქალაქში“. აგრეთვე „მეგობრების“, „ედის“ და „24“-ის თითო სერიაში. ევან ჰენდლერი კინოფილმების ინტერნეტ-მონაცემთა ბაზაში
ჯეისონ ლუისი

ჯეისონ ლუისი (ინგლ. Jason Lewis; დ. 25 ივნისი, 1971. ნიუპორტ-ბიჩი, კალიფორნია, აშშ) — ამერიკელი მსახიობი და ყოფილი მოდელი. ჯეისონ ლუისი კინოფილმების ინტერნეტ-მონაცემთა ბაზაში
უილი გარსონი

უილი გარსონი (ინგლ. Willie Garson; დ. 20 თებერვალი, 1964, ჰაილენდ პარკი, ნიუ ჯერსი, აშშ – გ. 21 სექტემბერი, 2021, ლოს-ანჯელესი) — ამერიკელი მსახიობი. უთამაშია 50-ზე მეტ ფილმში. ძირითადად ეპიზოდურ როლებში. ყველაზე უკეთ ცნობილია მის მიერ განსახიერებული სტენფორდ ბლეჩის როლისთვის HBO-ს ტელესერიალში „სექსი დიდ ქალაქში“. მიღებული აქვს თეატრალური ხარისხი უესლიანის უნივერსიტეტში და აგრეთვე სწავლობდა იელის დრამის სკოლაში. უილი გარსონი კინოფილმების ინტერნეტ-მონაცემთა ბაზაში
მარიო კანტონე

მარიო კანტონე (ინგლ. Mario Cantone; დ. 9 დეკემბერი, 1959. სტოუნჰემი, მასაჩუსეტსი, აშშ) — ამერიკელი იუმორისტული იმპროვიზატორი, მწერალი და მსახიობი. მიღებული აქვს მონაწილეობა მრავალ გადაცემაში კომედი სენტრალის არხზე, მათ შორის „ჩაპელის შოუში“. იგი ასევე თამაშობდა ენტონი მარენტინოს როლს სერიალში „სექსი დიდ ქალაქში“. მარიო კანტონე კინოფილმების ინტერნეტ-მონაცემთა ბაზაში
ჯონ კორბეტი

ჯონ ჯოსეფ კორბეტ, უმცრ. (ინგლ. John Joseph Corbett, Jr.; დ. 9 მაისი, 1961, უილინგი, დასავლეთი ვირჯინია, აშშ) — ამერიკელი მსახიობი და ქანთრი-მომღერალი. მიუხედავად იმისა, რომ თავდაპირველი პოპულარობა მას მოუტანა მის მიერ განსახიერებულმა კრის სტივენსის როლმა ტელესერიალში Northern Exposure, იგი აგრეთვე ცნობილია თავისი როლისთვის HBO-ს კომედიურ ტელესერიალში „სექსი დიდ ქალაქში“, სადაც იგი კერი ბრედშოუს საყვარელს — აიდენს განასახიერებდა. ასევე ცნობილია მისი როლი ფილმში „ჩემი დიდი ბერძნული ქორწილი“, სადაც იგი ჯერ ნია ვარდალოსის მეგობარ ბიჭს, ხოლო შემდეგ — მის მეუღლეს თამაშობს. ჯონ კორბეტი კინოფილმების ინტერნეტ-მონაცემთა ბაზაში
კაილ მაკლაქლენი

კაილ მერიტ მაკლაქლენი (ინგლ. Kyle Merritt MacLachlan; დ. 22 თებერვალი, 1959. იაკიმა, ვაშინგტონი, აშშ) — ოქროს გლობუსის მფლობელი ამერიკელი მსახიობი. 1982 წელს დაამთავრა ვაშინგტონის უნივერსიტეტი და მალევე, კარიერის გასაგრძელებლად, საცხოვრებლად ჰოლივუდში, კალიფორნია გადავიდა. ცნობილია მის მიერ განსახიერებული როლებისთვის: ჯეფ ბიუმონტი საკულტო ფილმში „ლურჯი ხავერდი“ და პაულ ატრეიდესი ფილმში „დიუნი“. პოპულარობა მან ტელესერიალების წყალობითაც მოიხვეჭა: დეილ კუპერი სერიალში „ტვინ პიქსი“, ტრეი მაკდუგლი — „სექსი დიდ ქალაქში“ და ორსონ ჰოჯი სერიალში „სასოწარკვეთილი დიასახლისები“. მას აგრეთვე უთამაშია რამდენიმე მთავარი როლი რეჟისორ დევიდ ლინჩის ფილმებში. კაილ მაკლაქლენი კინოფილმების ინტერნეტ-მონაცემთა ბაზაში
მიხეილ ბარიშნიკოვი

მიხეილ ნიკოლოზის-ძე ბარიშნიკოვი (რუს. Михаил Николаевич Барышников; დ. 28 იანვარი, 1948. რიგა, ლატვიის სსრ, სსრკ) — საბჭოთა წარმოშობის ამერიკელი მოცეკვავე, ქორეოგრაფი და მსახიობი. ვაცლავ ნიჟინკისთან და რუდოლფ ნურიევთან ერთად, მას ხშირად XX საუკუნის უდიდეს ბალეტის არტისტად აღიარებენ. მიხეილ ბარიშნიკოვი კინოფილმების ინტერნეტ-მონაცემთა ბაზაში
ფრენსის შტერნჰაგენი

ფრენსის შტერნჰაგენი (ინგლ. Frances Sternhagen; დ. 13 იანვარი, 1930, ვაშინგტონი, ვაშინგტონი, აშშ – გ. 27 ნოემბერი, 2023) — ამერიკელი კინო-, ტელე- და თეატრის მსახიობი. მოღვაწეობს 1950-იანი წლებიდან. ითვლება ერთ-ერთი ყველაზე წარმატებულ ხანდაზმულ მსახიობად ნიუ-იორკის სცენაზე. ფრენსის შტერნჰაგენი კინოფილმების ინტერნეტ-მონაცემთა ბაზაში ↑ Stephi Wild. (2023-11-29) Tony-Winning Stage and Screen Actress Frances Sternhagen Dies at 93. BroadwayWorld. ციტირების თარიღი: 2024-03-17.
ლინ კოენი

ლინ კოენი (ინგლ. Lynn Cohen; დ. 10 აგვისტო, 1933, კანზას-სითი, მისური, აშშ) — ამერიკელი მსახიობი. ყველაზე უკეთ ცნობილია მის მიერ განსახიერებული მაგდას როლისთვის HBO-ს ტელესერიალში „სექსი დიდ ქალაქში“. ლინ კოენი კინოფილმების ინტერნეტ-მონაცემთა ბაზაში
კოლორადო (მრავალმნიშვნელოვანი)

კოლორადო შეიძლება აღნიშნავდეს: კოლორადო — მდინარე აშშ-ში კოლორადო — შტატი აშშ-ში კოლორადო — მდინარე სამხრეთ არგენტინაში